Det er en stor øvelse, som involverer både Nordjyllands Politi og Nordjyllands Beredskab, der tirsdag aften kommer til at påvirke trafikken omkring Aalborg. Beredskabsøvelsen skal træne håndtering af uheld i og omkring tunnelen samt samarbejdet mellem politi og beredskab. Det er krav fra EU, der gør, at øvelsen skal afholdes hvert fjerde år. Længere rejsetid Øvelsen er fastlagt fra tirsdag aften klokken 19.00 til onsdag morgen klokken 05.00. Mellem klokken 22.30 og 02.00 er der fuld spærring af tunnelen. I disse timer vil der være omkørsel via Limfjordsbroen. Vejdirektoratet opfordrer bilister omkring Aalborg og Nørresundby til at køre i god tid og søge aktuel trafikinformation på trafikinfo.dk inden afgang.

Opsummering:
Tirsdag aften og natten til onsdag kan du risikere at holde i kø, når der afholdes beredskabsøvelse.